تورکیه-‌نین "حاتای سپور" و "غازی آنتپ" کلوب‌لاری سوپر لیگده چیخیشینی دایاندیرماغا قرار وئریب.
بو باره‌ده تورکیه فوتبال فدراسیونونون (تفف) صدری محمت بویوک اکشی آچیقلاما وئریب.
اونون سؤزلرینه گؤره، بو کلوب‌لار زلز‌له سببیندن بو مؤوسوم اؤلکه شامپیوناتیندا ایشتیراک ائتمک ایستمیرلر: "بونونلا باغلی تورکیه فوتبال فدراسیونونا مکتوب گؤندریب‌لر. بؤیوک احتیماللا، مؤوسومون قالان بولومونو 17 تیم ایله داوام ائتدیرجییک. هر شئیه قارشی‌داکی گون‌لرده کئچیریله‌جک ایجرایه کومیته‌سی‌نین ایجلاسیندا آیدین‌لیق گله‌جک".
بو ایکی کلوب‌دان باشقا، تورکیه فوتبال فدراسیونو 1-جی لیگده موباریزه آپاران "یئنی مالاتیاسپور" دا جاری مؤوسومده اویناماق ایستمیر. بو باره‌ده سؤزوگئدن کلوبون باشقانی احمد یامان معلومات وئریب. او دا بوتون کلوب آلت یاپی‌سی‌نین زلز‌له‌ده داغیلدیغینی بیان ائدیب و جاری مؤوسومده اوینایا‌جاق حالدا اولمادیق‌لارینی بیلدیریب.
خاطیرلاداق کی، تورکیه-‌ده فوریه‌نین 6-دا باش وئرمیش زلز‌له نتیجه‌سینده ان سون معلومات‌لارا گؤره 17134 نفر اؤلوب، 70347 نفر یارالانیب. حاتای، غازی آنتپ و مالاتیا دا زلز‌له‌دن ان چوخ زیان گؤرن شهرلر سیراسیندا‌دیر. بو اوزدن ده سؤزوگئدن شهرلری تمثیل ائدن کلوب‌لارین رادیکال قرارلاری گؤزلنیلن ایدی. حتی "حاتای سپور"ون تورکیه فوتبال فدراسیونونا مراجعتیندن سونرا تیم قورومون ریوا‌داکی (ایستانبول) بازاسینا یئرلشدیریلیب. "غازی آنتپ"ین ده قیسا زاماندا ایستانبولدا مسکونلاشماسی گؤزلنیلیر.
